बई स्टॉक एक्सचेंज में 11 जनवरी, 2008 को कांसे के बने एक बुल (तेजड़‍ियों का प्रतीक सांड) की प्रतिमा स्थापित की गई। पांच फुट ऊंची इस प्रतिमा का वजन तकरीबन एक टन है। प्रतिमा के लिए वह दिन एकदम मुफीद था क्योंकि बाजार में 2005 में शुरू हुआ तेजी का दौर चरम पर पहुंच चुका था और तीन दिन पहले ही सेंसेक्स उस समय तक के उच्चतम स्तर पर बंद हुआ था। एक दिन पहले ही रतन टाटा की लखटकिया कार 'नैनो' पेश की गई थी और भारत का मान बढ़ा रही थी। हफ्ते भर बाद ही रिलायंस पावर का आईपीओ बाजार में आने वाला था, जो शेयर बाजार के इतिहास का सबसे बड़ा आईपीओ था। आमिर खान की फिल्म 'तारे जमीं पर' सिने जगत में उम्मीद फैला रही थी।